Turkiyaning olib borgan strategiyasi SOVID-19 epidemiyasining yo`nalishini o`zgartirdi

Turkiya kommunikasiya boshqarmasi boshlig`i Prof. Dok. Fahrettin Altun "Washington Times" gazetasi uchun yozgan “Turkiyaning olib borgan strategiyasi SOVID-19 epidemiyasinin yo`nalishi o`zgartirdi” nomli maqolasida, dunyo bo`yicha koronavirusdan eng ko`p qurbon qayd etilgan mamlakat-AQSh bilan Turkiya o`zining muvaffaqiyatli tajribalarini bo`lishdi.
F. Altun Turkiyaning Prezidenti Rajab Toyyib Erdo`g`an boshchiligida sog`liqni saqlash tizimiga kiritilgan investisiyalari tufayli barcha fuqarolarning tibbiy xizmatlardan foydalanishi uchun sharoit yaratib berilganligini oxirgi natijalarda namoyon bo`lganligini ta`kidlab o`tdi.
Kommunikasiyalar boshqarmasi boshlig`i F. Altunning aytishicha: SOVID-19 epidemiyasiga qarshi kurashish va uni oldini olish maqsadida qilingan chora-tadbirlarini Prezident Erdo`g`anning shaxsan o`zi boshqardi. Shuningdek, aholini va tadbirkorlik sub`ektlarini qo`llab-quvvatlash maqsadida kreditlar va naqt mablag` ajratilganligini bildirdi.
Maqolada ta`kidlanishicha, Turkiya epidemiyaga qarshi kurashda suriyalik boshpana izlovchilardan tortib, xorijiy davlatlargacha bo`lgan keng miqyosda muhtojlarga tibbiy yordam ko`rsatmoqda.
Altun Turkiya xalqaro havo transportining muhim markazlaridan biri ekanini aytib, geografik joylashuvi bilan bog`liq xavf-xatarlarga qaramay pandemik jarayonni juda yaxshi boshqardi va xalqaro hamjamiyatga "Turkiyaning muvaffaqiyatini misol qilib olish kerak", deb xabar berdi.